Kymmenes kerta Markkinatansseissa - Lempäälän rotaryklubi ry
Kymmenes kerta Markkinatansseissa
2019 iso kokoonpano
- Kyseessä on todella juhlavuosi ja tämä on meille kesän kohokohta. Markkinatanssit on ollut hieno tapahtuma kaikki nämä vuodet.ja me ollaan tykätty tästä aina valtavasti, toteaa bändin laulusolisti ja vetäjä Seppo “Patentti” Elomaa.
- Nyt sitten mukaan tulee kaksi upeaa naista taustalaulajiksi, eli Patentin veljet on nyt sitten oikeastaan Patentin perhe, kun mukaan tulee pari siskoa, naurahtaa Elomaa.
-Ehkä juuri se, että olemme tehneet musiikkia koko ajan harrastuspohjalta, on taannut sen, että meillä on ollut koko ajan mukavaa. Ja tämä meidän hyvä fiilis on yleensä tarttunut myös yleisöön, muistelee Elomaa
Markkinoitten järjestäjät, eli Lempäälän Rotaryklubi on myös ollut tyytyväinen siihen, että Patentsit vetää aina Mansikin kammarin täyteen väkeä.
- Kyllä me järjestäjät olemme olleet niin tyytyväisiä bändin soittoon ja hyvään tunnelmaan, että kyllä voidaan hyvällä omallatunnolla sanoa, että Patentit on ikään kuin housebändi Markkinatansseissa, toteaa Lempäälän Rotaryklubin tuore presidentti Joona Koivisto.
- Aivan varmasti voin sanoa oikeastaan vain sen, että lempääläinen kitaristimme Erkki Patentti oli mukana myös ensimmäisellä keikallamme Markkinatansseissa, kertoo Seppo Elomaa.
- Ehkä nyt kuitenkin voin nostaa kärkeen sen ihan ensimmäisen keikkamme Markkinatansseissa vuonna 2010, josta jäi mieleen se, että tanssilattia oli koko illan täynnä ja vielä se lattian jyskytys encorea pyydettäessä ja kaikki se hurmos, muistelee Elomaa.
-Viimeksi olemme ”patentoineet” Joe Cockerin tunnetuksi tekemän biisin ”Unchain my heart”, joka on aina ollut keikoilla hyvin toivottu biisi. Nyt ajateltiin, että tehdään siitä tallenne, niin saamme itsekin kuunnella miltä se kuulostaa, kertoo Elomaa.
Lempäälän Rotaryklubin presidentti Joona Koivisto haluaa vielä muistuttaa, että tänä vuonna kannattaa tulla ajoissa Markkinatansseihin, ettei ainakaan jää ulkopuollelle. Mansikin kammariin ei kuitenkaan voida ottaa ihan määrättömästi väkeä sisään.
- The Patents -yhtyeeltä isot kiitokset kuluneesta 10 vuodesta Markkinatanssien järjestäjille ja mahtavalle yleisölle. Tulkaa taas tänä vuonna markkinalauantaina 20.7. Mansikin kammariin tansseihin. Tilaisuus alkaa klo 20 ja bändi aloittaa klo 21, muistuttaa Seppo Elomaa lopuksi.
Kuva: Tom Lahti
The Patents kokoonpano markkinatansseissa 2019
Seppo Patentti Laulu ja taustalaulut
Erkki Patentti Kitara ja taustalaulut
Jyrki Patentti Kitara ja taustalaulut
Jimi Patentti Koskettimet ja laulu
Henri Patentti Rummut ja taustalaulut
Jukka Patentti Saksofoni, laulu ja taustalaulut sekä helistimet
Jari Patentti Saksofoni
Jussi Patentti Basso
Maija Patentti Taustalaulut
Johanna Patentti Taustalaulut
Lisäksi Joni Patentti miksaus ja kitarat